Leandro Bassano
Ni Leandro Bassano (Hunio 10, 1557 – Abril 15, 1622), ammo pay a kas ni Leandro dal Ponte, ket maysa idi nga Italiano nga artista manipud idiay Bassano del Grappa, ti ub-ubing a kabsat a lalaki ni Francesco Bassano ti Ub-ubing ken ti maikatlo nga anak a lalaki ni Jacopo Bassano, a nangala iti naganda manipud iti ilida iti Bassano del Grappa. Ni Leandro ket nagadal a kakuyogna ti kabsatna a lalaki idiay lugar a pagobraan iti amada, ngem inmatonanda ti estudio idi nanglukat ni Francesco iti lugar a pagobraan idiay Benesia. Ni Leandro ket sinurotna iti tradision dagiti relihioso nga obra ti amana, ngem nagbalin pay a nadayeg a kas pintor iti retrato.
Babaen idi agarup a 1575, ni Leandro ket nagbalinen nga importante a katakunaynay iti amana, ken ti kabsatna a lalaki ket immalis idiay Benesia. Kinaykayat ti amana a ni Leandro ket imatonanna ti estudio idiay Bassano del Grappa. Ngem kalapsan idi pimmusay ti amana, nagpakamatay ti kabsatna a lalaki a ni Francesco ken ni Leandro ket isun ti nangimaton ti estudio idiay Benesia. Isu idiay ket nagbalin a naballigi a retratista, ken asideg a nagob-obra iti impluensial nga estilo ti Benesiano nga apo a ni Tintoretto.
Nakaparang-ay met ni Leandro iti bukodna nga estilo, nangala iti Benesiano nga impluensia, ken nagpasayaat met iti nasayaat nga estilona iti panag-drawing. Ti argina iti panagpinta ket magiddiat iti amana iti panagusar iti "napino nga obra iti brutsa, agraman iti nalamiis, dagiti naraniag a maris, nalinis a naipakat kadagiti nasayaat a naipalawag a lugar, a saan a kas ti amana, a nagpinta kadagiti napusek ken nalangpaw a kawad dagiti brutsa."[1]
Simmayaat iti panagballigina idiay Benesia, ken nakaala pay iti pannakaikabaliero manipud iti Dogo ti Benesia a ni Marino Grimani idi agarup a 1595,[3] ken naggigian iti amin a paset iti panagbiagna idiay siudad. Iti daytoy, nangrugrugi ni Leandro a nagpirma iti naganna iti pammadayaw nga “Eques.”[4] Kaaduan kadagiti obrana ket saan a nalawag a napetsado ken dagiti obrana ket sagpaminsan a maiyal-allilaw kadagiti sabali nga artista. Kasta a kaso daytoy iti obrana iti Retrato ti Lakay a Lalaki idiay Museo dagiti Napino nga Arte, Budapest, a naipagpagarup idi nga obra ni Tintoretto.
Iti pay maipatinayon kadagiti adu retrato ken relihioso a pedaso, ni Leandro ket nagpinta iti sekular, dagiti obra a kas henero, kas iti obrana iti Konsierto, nga itan ket adda idiay Galeria ti Uffizi ken ti obrana iti Senario ti Kusina a naibitin idiay Museo ti Arte ti Unibersidad ti Indiana.
Dagiti nagibasaranUrnosen
- ^ "Leandro Bassano", The Grove Dictionary of Art, 2007,
- ^ "Allegory of the Element Earth". The Walters Art Museum.
- ^ [C. Ridolfi,Le meraviglie dell'arte, overo le vite degl’illustri pittori veneti e dello Stato, II, Venetia, Gio. Battista Sgava, 1648 (ed. D.F. von Hadeln, Berlin 1914–1924), p. 166]
- ^ "Leandro Bassano", Nicolas Pioch, WebMuseum, Paris, 2007,
Dagiti akinruar a silpoUrnosen
Dagiti midia a mainaig ken ni Leandro Bassano iti Wikimedia Commons
vec_Latn ilo_Latn ilo_Latn ilo_Latn ilo_Latn ilo_Latn ilo_Latn zho_Hans eng_Latn vec_Latn vec_Latn ilo_Latn ilo_Latn